Ung ulv lusker rundt på Nesodden

Flere har varslet forsker Petter Wabakken om ulv på Nesodden. Nå kan han bekrefte at det er en vaskeekte, radiomerket ulv som var ved Sunnaas natt til torsdag.

Bestefar Tron Invaldsen er på tur med hunden sin Nikita, svigersønnen Stian Engebretsen og barnebarna Sean og Marley i ulveland på Fagerstrand. STIG B. HANSEN

14. apr. 2012 09:24 Sist oppdatert 14. april 2012

Rett ved der ulven ble registrert på Nesodden, møter Aftenposten rovdyrforkjempernes drøm Stian Engebretsen og svigerfaren Tron Invaldsen. De ser på ulv i nabolaget som en berikelse for faunaen.

Les også – Dette er ulvens område. Det er vi som trenger oss inn

På Fagerstrand rett ved derradiosignalene fra ulven ble registrert på Nesodden, møter Aftenposten to mennsom er rovdyrforkjempernes drøm, nemlig Stian Engebretsen og svigerfaren TronInvaldsen. De ser på ulv i nabolaget som en berikelse for faunaen.Stian Engebretsen har med segsine små barn Sean (4 år) og Marley (19 måneder), sammen med svigerfar medhunden Nikita i bånd. De kunne så absolutt tenke seg et møte med ulven, og deser ikke behovet for å holde barna innendørs.

— Jeg ville nok trukket meg roligunna, spesielt hvis jeg hadde barna med meg. Men jeg ville vært glad over å fåse en vill ulv. Og jeg slipper uansett ikke barna av syne, sier StianEngebretsen.

Annet syn i Lierne

Svigerfaren ville valgt åfølge ulven rolig med øynene i glede over å få villmarken rett i fjeset i sitteget nabolag. Han er ikke redd for at ulven skal ta liv, og tror det er 100 årsiden det sist skjedde at ulv tok liv her i landet.

— Men synet på rovdyr variererveldig. Min kones familie i Lierne i Trøndelag ser helt annerledes på dette ennmeg. Der vil de helst skyte bjørn og ulv, sier Tron Ingvaldsen.

Senest for ett år siden såhan spor i skogen rett i nærheten av Fagerstrand på Nesodden, og som han menervar fra en ulv. Han liker å følge med på dyrelivet på hyppige skogsturer.

Ulveforsker Petter Wabakkensier han også ville ha gledet seg over synet av ulven. Han synes samtidig deter bra at folk får vite at det virkelig er en ulv der de bor på Nesodden. Deter knapt ett år gamme, og født på Finnskogen i mai i fjor. Den er påvårvandring, den er uerfaren og den kan dermed opptre slik at folk vil anse detsom litt rart.

- Vil trolig heller leke med hunder

— Står ulven overfor mennesker medet gjerde bak seg, så vil den ikke angripe, men passere tett ved menneskenefremfor å passere gjerdet. Den er redd for gjerder og snorer. Derfor hender detulver blir drept av tog og biler fordi de roter seg inn i labyrinter av gjerderlangs jernbanelinjer og veier, sier Wabakken som er 1. amanuensis på Høyskoleni Hedmark, avdeling Evenstad.

- En hund ble nylig angrepet av enulv i Østmarka i Oslo. Vil også denne ulven angripe og drepe hunder den møter?

— En så ung ulv vil nok myeheller leke med hunden den møter, sier Wabakken.

Siden 2002 er 13 norskeulvehvalper blitt radiomerket i det skandinaviske ulveprosjektet SKANULV, ogtotalt 50 ulver siden 1998 i prosjektet der forsker Wabakken er med. Hanforteller at ulven på Nesodden, er den første av de norske hvalpene som harpassert Glomma vestover. Dette er også den av de 13 ulvehvalpene som har startetvårvandringen tidligst. Normalt vandrer de 20–30 mil i luftlinje før de slårseg til ro, og til Nesodden har den vandret drøyt 10 mil – i luftlinje.

— Jeg regner derfor med at ulvenpå Nesodden har forvillet seg dit, men til slutt mest sannsynlig drar sørovermot svenskegrensen, om den ikke forsøker seg på å svømme over Oslofjorden.

Wabakken forklarer at ulvernormalt ikke svømmer i saltvann. Innsjøer passerer de derimot ofte. Det ereksempler på at de har svømt både en og to kilometer. Og ulvene forflytter segså raskt at ulven sett på Nesodden etter to dager kan kommet seg helt tilHalden.

Vandret fra parringstid

Men Wabakken forklarer at ulver normalt ikke svømmer i saltvann. Innsjøer passerer de derimot ofte. Det er eksempler på at de har svømt både en og to kilometer. Og ulvene forflytter seg så raskt at ulven sett på Nesodden etter to dager kan kommet seg helt til Halden.

Det er en diskret ulv, sier forskeren. Ingen har meldt at de har sett ulven før den kom til Nesodden denne uken.

Det er parringstid fra slutten av februar og litt ut i mars. Da er det mye aggressivitet mellom ulvene, og Wabakken sier det er da en del av de ett år gamle hvalpene legger ut på vandring. Slik var det også med hannulven som nå en rekke mennesker har sett på Nesodden.

Vet mye om ulvens familie

Forskeren vet at hannulven var i Rotnareviret på Finnskogen den 3. mars, for der var også ulvens radiomerkede mor, og sikkert hans far. Dagen etter var den på vandring, ifølge GPS-mottakeren til forskerne.

— Da jeg var der i mai i fjor og merket ulven sett på Nesodden, så var det minst syv ulver i flokken, både foreldrene, to av deres tre ettårige hvalper, og Nesodden-ulven pluss dens like gamle søster og bror. Kanskje var også ytterligere en hvalp der fra året før.

Ganske så detaljert vet forskeren hva som så har skjedd, takket være at både moren og to hvalper fra kullet i 2010 er merket. En tispe fra dette kullet ble illegalt skutt og drept i november i fjor, og radiosenderen ble funnet igjen under en trestubbe. En bror av denne tispen har nå vandret til et område ved E18 på svensk side Årjeng, og har der trolig etablert sitt eget revir med en partner.

Fant rådyrkadaver

Stadig bedre teknologi gjør at ulvene merket de siste årene kan følges hver fjerde time, med detaljert beskrivelse av deres vandring. Derfor var en av ulveprosjektets feltmedarbeider Frode Holen i går på leting etter byttedyrene som hannulven har overlevd på.

Utfra GPS-posisjonene har forskerne merket seg at ulven har oppholdt seg flere dager både i et område øst for Kløfta og ved Hvitsten ved Oslofjorden. Dit dro feltmedarbeider Holen med både GPS-posisjonene og hund til å spore opp byttet.

Ved Kløfta fant han et elgekadaver ulven har spist av, men ikke selv har drept. Så dro feltmedarbeideren til et område som heter Solberg mellom Hvitsten og Drøbak. Der har ulven trolig nedlagt sitt aller første bytte, et rådyr, fordi den ble matet med elgekjøtt av sine foreldre inntil den forlot flokken.

Får ny GPS-posisjon lørdag

Wabakken sier dette stemmer helt med at en ung ulv har nedlagt byttet. Fullvokste ulvepar og flokker tar elg, mens de yngste tar rådyr. Og ulven har spist nesten rubbel og bit. Nesten bare underkjevene var igjen.

- Dette er også typisk for en ung ulv.

Men ulven har trolig også kost seg med et lite haremåltid. For rett ved rådyret ble det også funnet rester av en hare. Også den spist på ulvers vis.

Ulvene kan forflytte seg opptil 200 kilometer på en dag, og de kan klare seg i 14 dager uten mat, men de hogger bokstavlig talt innpå med mat når de først spiser. Opptil 20 kilo kan de fortære når de har skaffet seg et byttedyr.

Nå er det spennende hvor ulven har beveget seg etter rusleturen forbi Sunnaas sykehus. Svaret kommer trolig i løpet av lørdagen, når nye radiosignaler når frem til forsker Wabakkens PC.

Bestefar Tron Invaldsen er på tur med hunden sin Nikita, svigersønnen Stian Engebretsen og barnebarna Sean og Marley i ulveland på Fagerstrand. Stig B. Hansen